ข้าวต้มปลารุ่งเรือง เจ๊ฯจัดให้แซ่บๆ ที่แปดริ้ว
หลวงพ่อโสธร, จิตใจพองโตมีกำลังใจเกินร้อยเติมเต็มศรัทธาความเชื่อมั่นในตัวเสร็จเรียบร้อยแล้วก็ได้เวลาเติมเต็มทีมงานความอิ่มหนำ ความสุขชิ้นเล็กๆของ ,คุณชาย 3, ให้เต็มท้อง,ข้าวต้มปลารุ่งเรือง, ,ตำบลหน้าเมือง อำเภอเมืองฉะเชิงเทรา จังหวัดฉะเชิงเทร,า ร้านนี้ได้ปักหมุดเป้าหมายไว้ในหัวใจหลายเพลานานพอสมควรแล้ว เห็นทีถึงเวลาจะต้องชิมลิ้มลองให้ได้ในครานี้,การเดินทางจากวัดหลวงพ่อโสธรมาถึงหน้าร้านก็ไม่ไกลเลย เดี๋ยวใครจะว่าเอาได้ว่าขลาดเขลาไม่ทันสมัย เราคนไทยใช้กูเกิล (แม็ป) นะครับ แผนที่นำทางพาชีวิตให้อยู่ได้ในสังคมดิจิทัลไทยแลนด์ 4.0 ปู๊นๆๆๆ แบบไม่ขัดใจใครการเดินทางใช้ ถนนเทพคุณากร ไม่ถึง 5 นาที เพราะรถไม่ติดก็บึ่งไปถึงหน้าร้าน,หาที่จอดกันได้ตามสะดวกโยธินครับผมรายการอาหารโชว์หราอยู่ด้านหน้าร้าน ข้าวต้มปลาข้าวต้มกุ้ง ข้าวต้มหัวปลา ข้าวต้มปลาหมึก ข้าวต้มไข่ปลา ข้าวต้มกระเพาะหมู ข้าวต้มซี่โครงหมู ข้าวต้มเป็ด ข้าวต้มรวม ปลาลวก ลวกรวมมิตร เกาเหลาเนื้อปลาสด เกาเหลาเย็นตาโฟทะเล ต้มยำพริกสด ต้มยำพริกเผา เกี๊ยวหมูเย็นตาโฟ เกี๊ยวหมูต้มยำ ฯลฯ เอาละหว่าไม่แพง (แอบยิ้ม) ต่างคนต่างก็พลิกเมนูเลือกกันด่วนๆเลยให้จุใจ,O O O O,รุ่งเรือง กับ วัลภา สุขประเสริฐ คู่ทุกข์คู่ยากวัย 50 ปี มือปรุงสุดแซ่บ ข้าวต้มปลารุ่งเรือง ไม่ต้องบอกว่าชื่อร้านมีที่มาที่ไปจากไหนเห็นๆอยู่ เอาเป็นว่าชื่อไม่สำคัญเท่าความอร่อยจากฝีไม้ ลายมือที่ไม่ธรรมดา,ด้วยรับไม้ต่อสูตรเด็ดเคล็ดลับจากรุ่นสู่รุ่นมาจากคุณพ่อที่เปิดร้านดั้งเดิมอยู่เยื้องๆเทคนิค ฉะเชิงเทรา แถมขายมานานคู่เมืองแปดริ้ว ผู้คนรู้จักมักคุ้นกันมานานแล้ว เพราะเริ่มขายตั้งแต่วันที่ 23 มีนาคม พ.ศ.2529 จนถึงวันนี้ก็ยังคงขายดิบขายดีอยู่เหมือนเดิม,โดยมีชื่อร้านว่า ข้าวต้มปลาใหญ่แปดริ้วไปตามลองกันได้ ได้ข่าวว่าเปิดตอนเย็นๆ,วัลภา หรือที่ลูกค้าหลายๆคนที่เคยลิ้มลองฝีมือเรียกติดปากกันว่า เจ๊ฯว่ากันว่าถ้าใครได้ลองเมนูก๋วยเตี๋ยวต้มยำฝีมือเจ๊ฯแล้วละก็ต้องร้องซี้ดดดดแซ่บบบบสุดๆเด็ดถึงใจกันทุกคนไป,ก็ไม่ขนาดนั้นหรอกมั้ง วัลภา ว่า เมื่อก่อนแรกๆก็อาจจะใช่ แต่ทุกวันนี้เบามือลงไปมากแล้ว ส่วนใครจะไม่อยากแซ่บมากๆแบบสูตรเด็ดดั้งเดิมก็แจ้งได้เลยค่ะ,เอาเป็นว่าฝีไม้ลายมือเด็ดดวงอย่างที่เขาลือกันจริงน่าจะใช่แล้ว คุณชาย 3 ขอเปิดเบาๆด้วยเกี้ยมอี๋ต้มยำทะเล ก็กลมกล่อมจี๊ดจ๊าดดีแฮกๆๆ เครื่องเคราจัดเต็ม คุ้มค่าเกินราคาค่าตัว แล้วก็มาถึงบะหมี่ทะเลแห้งเอามาแบบไม่ต้องปรุงก็กลมกล่อมลงตัว อร่อยๆเบาๆกันไปอีกชาม หันไปผักลวกจิ้มรวม ปลาชิ้นกำลังกินหนาพอดิบพอดี ไข่ปลามันๆไม่คาวสักนิด หมึกสดแมงกะพรุนหนึบๆหนับๆ เด้งๆดึ๋งๆ จิ้มน้ำจิ้มเต้าเจี้ยวพริกมะนาวรสชาติดี๊ดีกำลังเพลินสะใจโจ๋ รับรองว่าใครที่ชื่นชอบปลาลวก ทะเลลวกจิ้มดีต่อใจแน่นอนพันเปอร์เซ็นต์,แล้วก็ให้สะดุดจบท้ายแบบชิลๆด้วย ข้าวต้มปลา อืมมมมมสั้นๆง่ายๆเลยนะครับ อร่อยมาก ดีต่อใจสุดๆ โดนใจเต็มๆก่อนจากลากันอย่างเป็นทางการไหนๆก็ไหนๆแล้ว เห็นหน้าร้านมีบัวลอยไข่หวาน มองตากันก็พอจะรู้ใจไม่ต้องพูดกันมาก จัดมาด่วนๆบัวลอยไข่เค็ม บัวลอยไข่หวาน บัวลอยไข่คู่ (หวาน+เค็ม),อื้อ ฮือออๆๆๆ คือดีงามพระราม 8 เสียจริงๆ เม็ดบัวลอยเข้ากันดีกับกะทิ มีมะพร้าวอ่อนแซมหอมๆให้เคี้ยวไปเพลินๆกับเผือกหั่นเต๋าชิ้นเล็กๆ ยิ่งได้บวกกับข้าวโพดด้วยแล้ว ขอบอกเลยว่าแจ๋วจริงๆจ้า,O O O O,เจ๊วัลภา ปิดท้ายขอจัดอันดับเมนูเด็ด เรียกว่าพระเอกนางเอกประจำร้านข้าวต้มปลารุ่งเรือง อันดับหนึ่งต้องยกให้ก๋วยเตี๋ยวต้มยำ ซึ่งจะแยกให้ลูกค้าเลือก ต้มยำพริกเผา กับ ต้มยำพริกสด ถ้าพริกเผาก็จะเข้มข้น รสออกหวาน ใส่ถั่ว กระเทียม ถ้าเป็นพริกสดก็จะเหมือนต้มยำทะเลที่ทานกับข้าวสวย,ถัดมาก็เป็นข้าวต้มเครื่อง มีปลา กุ้ง ปลาหมึก ไข่ปลา พุงปลา (มีน้อยแบบว่าแรร์ไอเท็ม มาช้าอาจจะหมดก่อนนะครับบอกกันไว้ก่อน)แล้วก็หอยนางรม แมงกะพรุน หรือถ้าใครไม่ทานของทะเลก็มีให้เลือกเป็นกระดูกอ่อน กระเพาะหมู ตับ ไส้ หมูสับ หมูเด้ง เขามีทางเลือกให้เสร็จสรรพ,ทีเด็ดเคล็ดลับที่บอกได้อย่างภาคภูมิใจ ข้าวต้มเราใส่ข่าป่นเป็นสูตรโบราณมาแต่รุ่นพ่อรุ่นแม่ตั้งแต่ 50 ปีที่แล้ว และน้ำแกงอย่าปรุงรส ใส่ผงปรุงหรือชูรสเด็ดขาด ต้องมาลองกันเองว่าจะเด็ดสะระตี่ขนาดไหน,ปลาเราจะใช้ปลาช่อนทะเล ไซส์ใหญ่ประมาณตัวละ 15 กิโลกรัม ตัวขนาดนี้เนื้อจะกำลังดีนุ่ม กินอร่อยถ้าตัวเล็กไปเนื้อก็จะเละ หรือใหญ่มากไปเนื้อก็จะเหนียว ได้มาเป็นตัวก็จะมาหั่นแล่เป็นชิ้นๆพอเหมาะ กระบวนการทำก็ไม่ต่างกับปลาน้ำจืด เพียงแต่ว่าเวลาหั่นต้องเท่าๆกัน ไม่หนาไม่บางเกินไป,ขนาดเท่าๆกัน เวลาลวกจะได้สุกพอดีเท่าๆกันทุกชิ้น ความหนาบางสำคัญที่ความอร่อย นอกจากบางไปก็ไม่อร่อยแล้ว อีกเรื่องยังเกี่ยวกับต้นทุน ถ้าหั่นหนาไปเราก็ขาดทุนต้องพอดิบพอดีจริงๆ,ย้ำว่าไม่ว่าจะเป็นปลาหรือของอื่นๆขอให้สดอย่างเดียวรับรองว่าทำอะไรก็อร่อย จะมีความหวานในตัวของมันเองที่สำคัญเจ๊ฯรับรองเลยว่าของที่นี่ทำต่อวัน ไม่มีเหลือแล้วเก็บแช่ไว้ขายวันอื่นชัวร์,กฎเหล็กของเจ๊ฯ คุณภาพความอร่อยทุกเมนูคือความคงเส้นคงวานั้นสำคัญที่สุด เรื่องดีเด่นดังเป็นเรื่องรอง เพราะถ้าดังแล้วบริการลูกค้าไม่ทั่วถึงแย่ลงหรือคุณภาพอาหารด้อยลงไป สู้ทำอย่างนี้ต่อไปเรื่อยๆดีกว่า ส่วนใครที่คิดจะเริ่มทำธุรกิจส่วนตัวในยุคนี้ต้องขบคิดให้รอบคอบถึงผลได้ผลเสีย ถ้าก้ำๆกึ่งๆก็อย่าเสี่ยง,ร้าน ข้าวต้มปลารุ่งเรือง ถนนเทพ-คุณากร เมืองแปดริ้ว เปิดทุกวันไม่มีวันหยุด ตั้งแต่เวลา 08.00-24.00 น. จองโต๊ะล่วงหน้าหรือจะสอบถามเส้นทางโทร.เลยได้ที่เบอร์ 08-9789-4483,แฟนพันธุ์แท้ข้าวต้มปลา ก๋วยเตี๋ยวปลา หรือทะเลลวกจิ้มร้านนี้มีดีกว่าที่คิดมากมายนัก อร่อยเด็ดแถมคุณภาพเกินราคา เชิญชวนให้ไปลิ้มลองด้วยตัวเองแล้วคุณจะรู้ว่าดีอย่างที่พูดจริงมั้ย.,คุณชาย 3
ข้าวต้มปลารุ่งเรือง ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา ร้านนี้ได้ปักหมุดเป้าหมายไว้ในหัวใจหลายเพลานานพอสมควรแล้ว เห็นทีถึงเวลาจะต้องชิมลิ้มลองให้ได้ในครานี้
ข้าวต้มปลารุ่งเรือง,คุณชายตะลอนชิม,คุณชาย 3,ฉะเชิงเทรา